বৃহস্পতিবার, ২৫ জুলাই, ২০১৯, ১১:৪৯:৩৭ 15:27
ঢাকা: ৪০তম বিসিএসের প্রিলিমিনারি পরীক্ষার ফল আজ বৃহস্পতিবার প্রকাশ করা হতে পারে। সরকারি কর্ম কমিশনের (পিএসসি) একটি নির্ভরযোগ্য সূত্র গনমাধ্যমে এই তথ্য জানিয়েছে। পিএসসি সূত্র জানায়, ৪০তম বিসিএসের প্রিলিমিনারি পরীক্ষার ফল প্রকাশ করার জন্য আজ একটি বিশেষ সভা ডাকা হয়েছে। সভা শেষে বিকেলে ফল প্রকাশ করা হতে পারে। চলতি বছরের ৩ মে ৪০তম বিসিএসের প্রিলিমিনারি পরীক্ষা অনুষ্ঠিত হয়। পিএসসির তথ্য অনুযায়ী, ৪০তম বিসিএসে আবেদন করেছিলেন ৪ লাখ ১২ হাজার ৫৩২ জন প্রার্থী। পরীক্ষা দিয়েছেন ৩ লাখ ২৭ হাজার প্রার্থী। গত বছরের ১১ সেপ্টেম্বর ৪০তম বিসিএসের বিজ্ঞপ্তি প্রকাশ করে পিএসসি। ৪০তম বিসিএসের আবেদন গ্রহণ শুরু হয় ৩০ সেপ্টেম্বর থেকে। ৪০তম বিসিএসে মোট ১ হাজার ৯০৩ জন ক্যাডার নিয়োগ দেওয়া হবে। তবে এই সংখ্যা আরও বাড়তে পারে। ক্যাডার অনুসারে, প্রশাসনে ২০০, পুলিশে ৭২, পররাষ্ট্রে ২৫, করে ২৪, শুল্ক আবগারিতে ৩২ ও শিক্ষা ক্যাডারে প্রায় ৮০০ জন নিয়োগ দেওয়ার কথা।
শ্রম ও কর্মসংস্থান মন্ত্রণালয়ের ভারপ্রাপ্ত সচিব হলেন উম্মুল হাসনা
সাজ্জাদ হোসাইন ফায়ার সার্ভিসের নতুন ডিজি
দুর্নীতিবাজ ২৩ কর্মকর্তা-কর্মচারীকে বদলি করেছে স্বাস্থ্য মন্ত্রণালয়
নিয়োগপ্রত্যাশীদের স্বাস্থ্য অধিদফতর ঘেরাও
৩৯৩১৭ জন শিক্ষক নিয়োগে এনটিআরসিএ’র সুপারিশ